Έλλη Ρουσσάκη

Η Έλλη Ρουσσάκη είναι Ελληνίδα πρώην πρωταθλήτρια της κολύμβησης, με πολλές εγχώριες και διεθνείς επιτυχίες κατά τη δεκαετία του ’80«Ριζοσπάστης: Η Έλλη Ρουσσάκη έχει σημειώσει τη μεγαλύτερη επιτυχία της ελληνικής κολύμβησης» Ανακτήθηκε στις 22/10/2020. Ξεκίνησε τον αθλητισμό σε ηλικία 5 ετών, στο κολυμβητήριο του Εθνικού Αθηνών κοντά στο Ζάππειο, με προπονητή το Μάκη Χαρίτο, ενώ η κατά τρία έτη μεγαλύτερη αδελφή της, Σοφία, ήταν ήδη κολυμβήτρια. Από τα δεκατέσσερα χρόνια της άρχισε να ασχολείται με το αγωνιστικό στυλ της «πεταλούδας» (200 μ.), όπου παλαιότερα διέπρεψε η αδελφή της, η Χατζοπούλου και η Αλεξία Καπράλου, τις οποίες και διαδέχθηκε. Η καριέρα της τερματίσθηκε το 1991, ενώ τρία χρόνια πριν (1988) είχε μόλις αποτύχει να φτάσει το όριο που είχε θεσπίσει η Κολυμβητική Ομοσπονδία Ελλάδος για τη συμμετοχή στους Ολυμπιακούς Αγώνες της Σεούλ«Οι μπαμπάδες... χορηγοί της κολύμβησης» Ανακτήθηκε στις 22/10/2020.
 Προπονητές 
Συνεργάσθηκε με τους τεχνικούς Τέρη Κουτουμάνη, Ντότσεφ (Βούλγαρος, Ομοσπονδιακός) και Καρύδη («Μπέμπη»).
 Διακρίσεις 
 Πρωταθλήτρια με τον Ολυμπιακό«Έλλη Ρουσσάκη: Να οδηγούμε τα παιδιά στον Αθλητισμό» Ανακτήθηκε στις 22/10/2020 και ρέκορντ-γούμαν στην Ελλάδα (1988, χρόνος 2’12’’57’’’, 200 μ. πεταλούδα).
 Καλύτερη Ελληνίδα αθλήτρια της χρονιάς (1987) μαζί με το Νίκο Γκάλη.
 1η θέση (χρυσό μετάλλιο) στην Πανεπιστημιάδα του Ζάγκρεμπ (1987).
 1η θέση (χρυσό μετάλλιο, 200 μ. πεταλούδα) στους Μεσογειακούς Αγώνες της Λαττάκειας (1987).
 3η θέση (χάλκινο μετάλλιο, 400 μ. ατομική) στους Μεσογειακούς Αγώνες της Λαττάκειας (1987)«Η μαούνα σαλπάρει» Ανακτήθηκε στις 22/10/2020.
 2η θέση (αργυρό μετάλλιο) στο Ευρωπαϊκό Κύπελλο του Μάλμε της Σουηδίας (1987).
 4η θέση στο Πανευρωπαϊκό Πρωτάθλημα του Στρασβούργου (1987).
 6η θέση στο Παγκόσμιο Πρωτάθλημα της Μαδρίτης (1986«Από την Έλλη Ρουσσάκη και τον Γιαννιώτη στον Γκολομέεβ» Ανακτήθηκε στις 22/10/2020).

 Πηγές 
 Andro.gr «Έλλη Ρουσσάκη: Η Μις Μπάτερφλαϊ της ελληνικής κολύμβησης» Πρώτη δημοσίευση: περιοδικό «Watersports», #4, Φεβρουάριος 2005, Ανακτήθηκε στις 22/10/2020
 Παραπομπές 

Κατηγορία:Έλληνες αθλητές της κολύμβησης